দুর্গাপূজায় কুমারী পূজা 
ড. মধুসূদন কৃষ্ণ দাস 


পূজার বিষয়টি সনাতন ধর্মেই আছে। সাধারণত পূজা হয় কোন না কোন দেব অথবা দেবীর। শুধু দেবতা কেন, অনেক 
সনাতনী সমাজে অনেক উপ-দেব দেবতার পূজাও প্রচলিত রয়েছে। আর সব পৃজার্ভনাই সাধারণত প্রতীক-উপাসনা 
পদ্ধতিতেই হয়। এক্ষেত্রে প্রতিমা বা ঘট সাধারণত এক্ষেত্রে দেব-দেবীদের প্রতীক হিসেবে ব্যবহৃত হয়। আবার অনেক ক্ষেত্রে 
এই ব্যাপারে দেবদেবীদের চিত্রপটও ব্যবহার করা হয়। দুর্গাপূজার সময় কুমারী পূজা নিয়ে বহলোকের মনেই প্রশ্ন জাগে - 
এরূপ পূজা কি করে হয়? জলজ্যান্ত কোন কুমারী বালিকা আবার পূজনীয়া দেবী হয় কি করে? কারণ কুমারীতো এই 
পার্থিব জগতেরই একজন। তাই তার আবার পূজা কি? আবার এরূপ পূজা করে কি হবে। এসব প্রশ্ন প্রচলিত অর্থে 
অস্বাভাবিক নয়। এখন প্রশ্ন হলো তাহলে এই কুমারী পূজা আসলে কি? এ কি দুর্গা-মায়ের প্রতীক, না সাক্ষাৎ দুর্গা জ্ঞানে 
পূজা। তবে সংক্ষেপে বলা যায় এই পুজা মূলত প্রতীক উপাসনাই। 


কোন তৈরী প্রতিমা বা প্রতিকৃতি দৈবী-শক্তির আরোপব্যতীত দেব বা দেবীর আখ্যা লাভ করতে পারে না। মানুষের 
ব্যবহার উপযোগী মানুষের কল্পিত দৈবী-রূপ আরোপিত হয় বলেই মৃন্ময়ী প্রতিমা চিন্ময়ী হয়ে যায়। 


এই ধারণায় সব পার্থিব মূর্তিতে অপার্থিব দেবন্ব এসে যায়। এই নিয়মে কুমারী পূজাতেও আরোপণের বিষয় আছে। আছে 
দেবত্ব-অভিব্যক্তি। স্বতন্ত্র পূজারূপে নয় বরং দুর্গা (মতান্তরে যে কোন শক্তিদেবতার পূজার বেলায়) অঙ্গরূপে কুমারী পূজার 
কথা শাস্ত্রে পাওয়া যায় - দুর্গাদেবীকে সুপ্রসন্ন করার বিভিন্ন সাধন প্রক্রিয়ার ক্রমধারায় মহাচীনতন্ত্রে কথিত আছে:- 
অষ্টমীতে, চতুর্দশীতে, অমাবস্যায় অথবা রবিবারে সংক্রান্তি থাকলে আর্থিক সামর্থ অনুসারে কুমারী পূজা করবে। 
বস্ত্রালঙ্কার, ভোজ্য দ্রব্যাদি, এবং পূজার অন্যান্য উপকরণ ও পঞ্চতত্বাদির সাহায্যে সম্যক দেবী-বুদ্ধিতে প্রকৃত সাধক 
কুমারী পূজা করবে। 


ভবিষ্যপুরাণেও নবমী পূজার দিনে কুমারী পূজার নিদান রয়েছে। বলা হয়েছে নবমী পূজার দিন বিশেষ আচরণের মাধ্যমে 
কুমারী পূজা করবে এবং নির্বাচিত কুমারীকে সুন্দর পোশাক-পরিচ্ছদে বিভূষিত করবে। এই ভাবেই কুমারীকে পূজা করার 
মাধ্যমে অভিষ্ট দেবী দুর্গারই পরিতুষ্টি করা হয়। তন্্শান্ত্রে বলা হয়েছে যে & কুমারী আরোপমূলে দুর্গা দেবীর সাথে অভিন্ন। 
অন্যকথায় দেবীর পূজা দেবী-বুদ্ধিতে এবং কুমারী পূজা সাক্ষাৎ দেবী বুদ্ধিতে করতে হবে। প্রতীক উপাসনা পদ্ধতিতে 
দেবীর আসনে সমাসীনা কুমারীর উপর যখন দেবীত্ব আরোপিত হয় তখন এঁ কুমারীই হয়ে ওঠেন সাক্ষাৎ দেবী। 
মহামহোপাধ্যায় শ্রী কৃষ্ানন্দ আগমবাগীশ ভট্টাচার্য বিরচিত তন্ত্রসার বইতে জ্ঞানার্নবের উক্তি উদ্ধৃত করে বলা হয়েছে - 
“হোমাদিকং হি সকলং কুমারী পৃজনাং বিনা। 

পরিপূর্ণ ফলং নস্যাৎ পূজয়া তদ্‌ ভবেদ গ্রুবম্।। 

কুমারী পূজয়া দেবী ফলং কোটিগুনং ভবেৎ। 

পুষ্পাং কুমার্য্যে যদ্দত্রং তক্পে রুসদৃসং ফলম্‌। | 

কুমারী ভোজিতা যেন ত্রেলোক্যং তেন ভোজিতম। |” 


অর্থাৎ কুমারী পূজা ব্যতীত হোমাদি সকল কার্য সুফলজনক হয় না। কুমারী পূজার সাহায্যে তা 
অবশ্যই হয়। হে দেবী, কুমারী পূজা দ্বারা ফল কোটিগুণ হয়ে থাকে। 


কুমারী পূজায় কুমারীকে যে পুষ্প প্রদান করা হয় তারও বিপুল ফল লাভ হয়। কুমারীকে বিধি অনুসারে ভোজন করানো 
হলে ত্রিলোক ভোজনের সমান ফল অর্জিত হয়। 


কুমারী পূজা অর্চনা অতি কার্যকারক - কারণ মূল পূজায় যে ফল হওয়ার কথা, তা কুমারী পূজার মাধ্যমে বহুগুণ বর্ধিত 
হয়। মূল পূজার ফলকে অনেক গুণে বৃদ্ধি করে বলে কুমারী পুজাকে মূল পূজার বিশেষ অঙ্গ বলা যায়। এই বিশেষ আঙ্গিক 


অনুষ্ঠান হেতু মূলদেবীর (দূর্গাদেবীর) সক্তষ্টিও তাই বেড়ে যায়। এজন্য অতিরিক্ত হলেও সামর্থ্য থাকলে অথবা প্রথা থাকলে 
দুর্গাপূজায় কুমারী পৃজা - অনুষ্ঠানকে একটি পরিপূরক সংযোজন বলা যায়। 


অন্নদাকল্প নামক তন্ত্রে কুমারী কাকে বলা যায় বা তার কোন বিশেষ বৈশিষ্ট্য আছে কিনা - সে সম্পর্কে বলা হয়েছে- 
“একবর্ষা ভবেহ সন্ধ্যা, দ্বিবর্ষাচ সরস্বতী। 
্রিবর্ষাতু ত্রিধা মূর্তি: চতুবর্বষাতু কালিকা।। 
সুতপা পঞ্চবর্ষা চ, ষড়বর্ষা চ উমাভবেৎ। 
সপ্তভিস্মালিনী সাক্ষাৎ, অষ্টবর্ষা চ কুণ্ভীকা। | 
নবতিঃ কলিসঙ্গর্ষা, দশতিশ্চাপরাজিতা। 
একাদশেতু রুদ্রাণী, দ্বাদশাব্দেতু ভৈরবী। | 
ভ্রয়োদশে মহালক্ষী: দ্বিসপ্তাপীঠ নায়িকা। 
ক্ষেব্রজ্ঞা পঞ্চদশভি: ষোড়শে চান্নদামতা। | 
এবং ক্রমেন সম্পৃজ্যা যাবৎ পৃজ্পং না জায়তে। 
পুস্পিতাপিচ সম্পৃজ্যা তৎপৃস্পদান কর্ম্মনীনি। |” 


উক্ত শ্লোকগুলোর অর্থ নিন্নরূপ- 

(). এক বছরের কুমারীকে বলা হয়েছে সন্ধ্যা। 
(). দুই বছর বয়সী কুমারীকে সরস্বতী আখ্যা দেয়া হয়েছে। 

(0). তিন বছর বয়স্কা কুমারীকে ত্রিমূর্তি বলা হয়েছে। 

(৬). চার বছর বয়সী কুমারীকে কালিকা নির্দেশ করা হয়েছে। 

(৬). পাঁচ বছর বয়স্কা কুমারীকে সুতপা বলা হয়েছে। 

(4). ছয় বছর বয়সী কুমারী উমা বলে আখ্যায়িত। 

(৬). সাত বছর বয়সী কুমারী মালিনী নামে পরিচিতা। 

(৬). আট বছর বয়স্কা কুমারীকে কুঞ্জিকা বলা হয়েছে। 

(১). নবম বয়সী কুমারীকে কলিসঙ্গমা বলা হয়েছে। 

(৮). দশম বয়স্কা কুমারীকে অপরাজিতা নামে আখ্যায়িত করা হয়েছে। 
(4). একাদশ বছরের কুমারীর নাম হল রুদ্রাণী। 

(১). দ্বাদশ বয়সী কুমারী হলে ভৈরবী নামে আখ্যায়িত হবে। 

(1). ত্রয়োদশ বর্ষীয়া কুমারী নাম মহালক্ষ্মী হবে। 

(4৬). চতুর্দশ বছর বয়সী কুমারীর নাম পীঠ নায়িকা হবে। 

(৮4). পনের বছর বয়সী কুমারী ক্ষেন্রক্তা নামে অভিহিত হবে। 

(৬). ষোড়শবয়সী কুমারীর নাম অন্নদা (অন্য তন্ত্রমতে অস্থিকা হবে)। 


পুষ্পদর্শন হওয়ার আগ পর্য্যন্ত নির্বাচিত কুমারীকে যথানিয়মে পূজা করতে হবে। পুষ্পদর্শন হওয়ার পর & কুমারী আর 
পূজার জন্য উপযুক্ত থাকে না। যে বয়সের কুমারীকে পূজার জন্য নির্বাচন করা হবে তার পূজাবিহীত নামে মন্ত্রপুরঃসর 
করে নিতে হবে। যেমন দুই বছরের মেয়ে নির্বাচন করলে সরস্বতৈ কুমার্য্যে নমঃ বলে পূজা করতে হবে। 


যামলতন্ত্রে একবছর থেকে ষোল বছর বয়সী কুমারীদেরকে বিশেষ আখ্যা দেওয়া হয়েছে। তবে অন্নদাকল্প তন্ত্রে যেখানে 
ষোলবছর বয়সী কুমারীকে অন্নদা এবং যামলতন্ত্রে তাকে অস্থিকা বলা হয়েছে। যামলতন্ত্রে শিবের প্রতি দুর্গার উক্তি থেকে 
দেখা যায় দুর্গা নিজেকে এবং এমনকি শিবকেও কুমারী বলে আখ্যা দিয়েছেন। একই অন্তরে একজন কুমারী কেন, একাধিক 
এবং এমনকি ১০৮ জন কুমারীর পূজা বিহিত হয়েছে। কুমারী সাক্ষাৎ যোগিনীস্বরূপা। তাই তিনি পরমদেবী। এজন্য 
পূজার সময় আসনে সমাসীনা কুমারী আর তখন রক্তমাংসের কুমারী থাকে না। তার উপরে আরোপিত দেবীভাব তাকে 
দেবভূমিতে উন্নীত করে তোলে। ফলে সে হয়ে যায় যোগিনী। হয়ে যায় পরম-আরাধ্যা। তাই তার প্রতি কোন অবমাননা 
অবশ্যই অপরাধজনক। 


ভূত-প্রেত, যক্ষ-রাক্ষস, বেতাল, ডাকিনী, গন্ধবর্ব, মহাভৈরব, ব্রহ্মা, বিষণ, মহেশ্বর (মহাদেব ) - কুমারী পৃজকের প্রতি 
সন্তুষ্ট হন। কুমারীকে যথাবিধি-সহকারে ভোজনের সুপারিশও উপরোক্ত যামলে করা হয়েছে। পূজার উপাচার, পাদ্য, অর্ঘ্য, 
ধৃপ, কুঙ্কুম, সুগন্ধি চন্দন, যথাযথভাবে অর্চনা সহ কুমারীকে নিবেদন করতে হবে বলে উক্ত যামলে বলা হয়েছে। একই 
যামলে ভক্তিভরে কুমারীকে কমপক্ষে তিনবার প্রদক্ষিণ করার জন্যও বলা হয়েছে। আবার শেষবার প্রদক্ষিণ করার পর 
কুমারীকে যথাযথ পরিমাণ দক্ষিণা প্রদানের কথাও উক্ত তন্ত্রে উল্লেখ করা হয়েছে। 


দৃর্গাপূজায় কুমারীপূজা অত্যাবশ্যক অঙ্গ নয়। করলে ভাল। আবার না করলেও চলে। করলে দুর্গার সন্তুষ্টি বাড়বে - সন্দেহ 
নেই মাত্র। 


উল্লেখ্য কুমারী পূজার জন্য যেকোন জাতির কন্যা নির্বাচিত হতে পারে। তবে যতদূর সম্ভব সুন্দর এবং সুলক্ষণা হওয়া 
উচিত। 


